  Майя Бывальцева Удмуртиысь гурт возёсъя но сиён-юонъя министерство но промышленностья но вузкаронъя министерство тужгес кулэ сиён-юонъёслы дунъёсты но запасъёсты ялан чакласа возё. 30-тӥ южтолэзьысен 6-тӥ оштолэзёзь ортчытэм эскеронъёс возьматӥзы: сиён-юонъёс элькунын тырмыт, соосты вузкаронниоссы вуттон ласянь шугъяськонъёс ӧвӧл. Со сярысь гурт возёсъя но сиён-юонъя министерстволэн пресс-службаез ивортэ. Сиё-юонъёсын запасъёсты ялан тырмытъяло, тужгес кулэосыз куинь нуналысен вить толэзёзь окмымон луо Кылем арня ӵоже сиён-юонъёсты тросэн басьтэмысь дугдӥзы. Бадӟым кулэяськон ӵынатэм колбасалы, рислы но печеннялы гинэ кылемын. Дунъёсты верано ке, соос марлы ке кулэсмизы, марлы ке будӥзы. Берло нуналъёсы тужгес но дуноязы напчытэм йӧл (сгущёнка) – 158 манетысен 181 манетозь (килограммез понна), сугон – 25 манетысен 33 манетозь (килограммез понна). Сиён-юонъёс асьмелэн тырмыт – асьме ваньбур поттӥсьёс ритейлэсь кулэяськонзэ быдэсак быдэсто, ужпӧрзэс 30 процентозь будэтыны дасесь Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСолэн кылъёсызъя, дунъёсты кутон амалъёсты сяна, али гурт возёсын ваньбур поттӥсьёслы юрттон амалъёс кылдыто. Удмуртстат ивортэмъя, 2020-тӥ арын толшоре-тулыспалэ сиён-юон поттон Удмуртиын 7,7 процентлы будӥз. Тросгес поттӥзы сӥль но солэсь сиёнъёсты, йӧл но солэсь сиёнъёсты. Кылсярысь, сыръёс 38,6 процентлы, кузятэм 32,4 процентлы, йӧллэсь сиён-юонъёс 8,8 процентлы но пастеризовать карем йӧл 2,8 процентлы тросгес поттӥзы. Тодэ вайытом, 6-тӥ оштолэзьысен Удмуртиын трос нылпиё семьяосысь 1-11 классъёсын дышетскисьёслы сиён-юонэн бичетъёс сётъяны кутскизы.  Тегъёс: Мерлык Ижкар дунъёснотарифъёс Удмуртия коронавирус вузкарон сиён-юонъёс  